बाबा धनसर

बाबा धनसर (Baba Dhansar) भारत के जम्मू और कश्मीर राज्य के रियासी ज़िले में स्थित एक हिन्दू तीर्थस्थान है। यह करुआ गाँव में रियासी से 17 किमी दूर करुआ झील के किनारे है।

मान्यता 
जब भगवान शिव अपनी पत्नि पार्वती को अमरता की कहानी सुनाने अमरनाथ गुफा गए, तो अनंतनाग में अपने सर्प-राजा, शेषनाग, को छोड़ गए। शेषनाग मनुष्य रूप में वासुदेव के नाम से प्रकट हुए और उनके पुत्र का नाम घनसर था। उस समय करुआ झील में एक राक्षस रहता था जो करुआ-निवासियों पर अत्याचार करता था। गाँववालों ने बाबा धनसर से सहायता मांगी। बाबा धनसर ने शिव जी का ध्यान लगाया, जिस से शिव आए और उन्होंने राक्षस का वध करा। आज करुआ झील पर बाबा धनसर का मन्दिर है और पास ही शिव जी की एक गुफा है। तब से इस स्थान में पूजा करी जाती है और महाशिवरात्रि को मेला लगता है और श्रद्धालुओं की भीड़ रहती है। करुआ ताल में स्नान धार्मिक रूप से वर्जित है, लेकिन यहाँ से बहने वाली धारा में भक्तजन स्नान व पूजा करते हैं।

इन्हें भी देखें 
 रियासी ज़िला

सन्दर्भ 

भारत में हिन्दू तीर्थस्थल
जम्मू और कश्मीर में पर्यटन आकर्षण
रियासी ज़िला